Білім министрі: Оқушы болашақ мамандығын 7- сыныптан бастап айқындай бастауы керек
DATE: 13:14, 16 Тамыз 2019 | GMT +5
TITLE: Білім министрі: Оқушы болашақ мамандығын 7- сыныптан бастап айқындай бастауы керек
URL: https://kaz.inform.kz/news/bilim-ministri-okushy-bolashak-mamandygyn-7-synyptan-bastap-aykynday-bastauy-kerek_a3557033/
META: DATE: 13:14, 16 Тамыз 2019 | GMT +5
TOTAL WORDS: 138
AUTHOR(S):
TEXT: «Жаңа оқу жылында 200 мыңға жуық бала ерте профилизацияға өтеді. Өздеріңіз білетіндей, қазіргі таңда 10 сыныптың оқушылары жаңа бағдарламаға көшеді. Онда белгілі бір пәндер бойынша профилизация қарастырылған. Мен Алматы қаласындағы және бірнеше өңірдегі мектептердің директорларымен кездестім. Кейбір түсініспеушілік бар. Біз нұсқаулық-әдістемелік хатта бұл жайлардың бәрін жаздық. Жалпы, мамандықты айқындау мәселесі – өте өзекті. Бүгінгі таңда мамандықты айқындаудың сипаты мынадай: жоолар мен колледждер оқушыларға тек 11 сыныпта қысқа немесе көктемге таяу келеді. Оқу орнын жарнамалайды. Ал ол уақытта оқушы өзінің келешектегі мамандығын таңдап та қояды. Бұл мамандықты айқындау емес», - деді министр Тамыз конференциясында. Асхат Аймағамбетов мамандықты айқындау жұмысы жүйелі сипатқа ие болуы керектігін жеткізді. «Біздің ойымызша, мамандықты айқындау жетінші сыныптан басталуы керек. Яғни, алдын ала профдиагностика жүргізіліп, қажетті шаралар қабылдануы тиіс. Білім және ғылым министрлігінде бұл жұмысты қалай жүзеге асыру жағынан нақты жоспары бар», - деді Асхат Аймағамбетов
